Diari Oficial de la Generalitat Valenciana


Sumari del DOGV 9172, del 13-09-2021 (2021/9003)

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada PSF Idella i la seua infraestructura d'evacuació, que s'ha de situar als termes municipals d'Elda i Petrer, sotmesa a avaluació d'impacte ambiental simplificada. Expedient ATALFE/2021/43.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9172

Data del DOGV
:   13-09-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/9003


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, ocupació de vies pecuàries i la declaració d'utilitat pública, en concret, corresponents a una central fotovoltaica denominada PSF Idella i la seua infraestructura d'evacuació, que s'ha de situar als termes municipals d'Elda i Petrer, sotmesa a avaluació d'impacte ambiental simplificada. Expedient ATALFE/2021/43. [2021/9003]  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
- la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de camins ramaders de la Comunitat Valenciana,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, d'ocupació de camins ramaders i declaració d'utilitat pública, en concret, de la instal·lació elèctrica que s'indica, sotmesa a avaluació ambiental simplificada:  
  
Peticionari: Mirlo Blanco Renovables, SL, NIF: W19435389 i amb domicili social a l'avinguda del Pla del Mesell, 8, PI el Mesell 03961 el Campello (Alacant).  
Tipus de central elèctrica: central fotovoltaica denominada PSF Idella, amb potència màxima total dels mòduls fotovoltaics (pic): 24,998 MW, potència nominal dels inversors: 25,16 MW i capacitat d'accés concedida: 20,07 MW, incloent-hi les seues infraestructures d'evacuació.  
Emplaçament dels grups generadors: polígon 1, parcel·les 129, 130, 131, 194, 195, 196 del terme municipal d'Elda (Alacant)  
Emplaçament de la infraestructura d'evacuació:.   
Polígon 1, parcel·les 196, 9030, 235, 9035, 232, 9034, 9031, 165, 183, 166, 182, 305, 304, 303, 288, 295, 294, 289, 327, 290, 326, 334, 9036, 9004 i  
Polígon 2, parcel·les 130, 9013, 9012, 120, 32, 33, 31, 30, 25, 29, 26, 27, 9006, 102, 9002, 101, 105 del terme municipal d'Elda (Alacant).  
Polígon 23, parcel·les 32, 31, 9011, 34, 9003, 9009, 9002, 35 del terme municipal de Petrer (Alacant)  
Òrgan competent per a autoritzar la instal·lació: Direcció General d'Indústria, Energia i Mines, de la Conselleria d'Economia Sostenible, Sectors Productius, Comerç i Treball.  
L'òrgan ambiental competent per a emetre l'informe d'impacte ambiental: Direcció General de Qualitat i Educació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica.  
Documents sotmesos a informació pública:  
- Projecte. Denominació: planta fotovoltaica Idella 24,98 MWp.  
- Projecte d'infraestructura d'evacuació. Denominació: línia d'evacuació 66 kV de la PFV Idella.  
- Document ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Plec general de normes de seguretat en prevenció d'incendis forestals.  
- Documentació per a l'ocupació de camins ramaders.  
- Separates dirigides a: ajuntaments d'Elda i Petrer, IDE, ADIF, CHX, Ministeri de Foment, Telefónica, Conselleria de Política Territorial, Obres Públiques i Mobilitat i Conselleria d'Educació, Cultura i Esport.  
- Relació de béns i drets afectats.  
Pressupost: 80.403.116,04 -  
Característiques principals:  
Instal·lació fotovoltaica: la central fotovoltaica denominada planta solar fotovoltaica Idella, de potència màxima total dels mòduls fotovoltaics (pic): 24,998 MW, potència nominal dels inversors: 25,16 MW i capacitat d'accés concedida: 20,07 MW, està composta per un camp generador de 49.952 mòduls fotovoltaics de 500 Wp, muntats directament sobre el sòl en estructura. Aquests mòduls fotovoltaics es connecten amb 136 inversors de 185 kVA, la qual cosa suposa una potència nominal d'inversors de 25,16 MW. La potència del conjunt dels inversors de la planta estarà limitada a la potència màxima admissible en el punt de connexió 20,07 MW. Els inversors es connecten amb transformadors que eleven la tensió a 30 kV. La subestació SET Elda 66/30 kV interconnecta les línies de 30 kV provinents de la planta fotovoltaica, i eleva la tensió fins a 66 kV.  
La línia elèctrica aèria/subterrània de 66 kV entre les subestacions SET Elda 66/30 kV i ST Elda té 2.635 m de longitud, 987 m en aeri i 1.648 m en subterrani i conductor LA 180 (147-AL1/34-ST1A).  
  
El punt de connexió de la central amb la xarxa de distribució es realitzarà a la ST Elda, propietat d'I-DE.  
Finalitat: generació d'energia elèctrica mitjançant una instal·lació solar fotovoltaica, com també la seua evacuació a la xarxa de distribució d'energia elèctrica.  
  
Els camins ramaders sobre els quals se sol·licita la concessió demanial d'ocupació són els següents:  
- Canyada Reial d'Andalusia a València  
La documentació serà exposada per a consulta pública en l'adreça electrònica següent: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat Informació pública, disponibles l'endemà de la publicació.  
  
La qual cosa es fa pública perquè se'n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació indicada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al carrer de Churruca, 29, CP 03539 Alacant, així com adreçar a aquest servei territorial les al·legacions que es consideren oportunes en el termini de trenta (30) dies hàbils comptadors a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç següent https://www.gva.es/es/inicio/procedimientos'id\_proc=15962&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 6 d'agost de 2021.- La cap del Servei Territorial d'Indústria, Energia i Mines d'Alacant: Rosa María Aragonés Pomares.